“Ye hora de sustituyir les ocurrencies nes escueles pola evidencia científica”
#000000
Pilar Fernández González, presidenta de l'Asociación por una Educación Basada n'Evidencies, afirma que segregar al alumnáu "nun ye bono nin pa quien tien peor nivel nin pal que lu tien más altu"
#000001
“Sí podés, y la Escuela está para abrazarte”
#000004
Pilar Fernández González ye presidenta d’Asturies AEBE (Asociación por una Educación Basada n’Evidencies); profesora de Llingua Castellana y Lliteratura nel IES Alfonso II d’Uviéu, y profesora asociada de la Universidad d’Uviéu nel Departamentu de Ciencies de la Educación. Amás d’investigadora, académica, docente y rigurosa nel facer y nel dicir, ye pura enerxía y sorrisa cuando fala de dar la meyor educación a los y les neñes y a la mocedá dende la evidencia científica, dexando a un llau “les ocurrencies que munches veces se presenten como innovación”. El so apueste son les Actuaciones Educatives d’Éxitu (AEE), qu’al empar son la base de les comunidaes de deprendimientu que principiaron yá en 1978 nel Centru d’Educación de Persones Adultes de La Verneda Sant Martí (Barcelona). Estes actuaciones espardiéronse después a los centros educativos de tolos niveles de la mano de CREA (Centru d’Investigación en Teoríes y Práctiques Superadores de Desigualdaes) y cuenten col sofitu del más altu nivel científicu internacional. Agora, pali que pali y col llabor d’Asturies AEBE, ábrense pasu n’Asturies.
#000007
Asturies AEBE nació’l branu de 2020 col envís de cubrir una necesidá que vien de vieyo: apostar por una educación basada n’evidencies. Un garrapiellu de profesores yá tábemos trabayando nesta llinia y decidiemos constituyir l’asociación.
#000008
Por exemplu, nel mio casu, trabayu nun institutu mui intercultural, nel qu’una adolescente d’Uviéu de tola vida y de familia con estudios universitarios pue tener interacciones con otra adolescente recién llegada de Senegal y d’un contestu mui diferente. Lo qu’intentamos ye abrir les aules pa que la comunidá entre nel centru, de manera que tanto la neña d’Uviéu como la senegalesa sepian cómo piensen una y otra. Trátase d’intervenir de verdá, non de facer una xornada multicultural, sinón que mientres s’esplica la rima asonante y consonante nun grupu interactivu teamos conociéndonos y deprendiendo muncho más. Nún d’esos grupos interactivos yo puedo tener a dos madres, una profesora retirada y la conserxe trabayando en clas colos neños y neñes. Son cuatro persones dientro de clas en grupos heteroxéneos y eso asegúranos la calidá de les interacciones pa que’l que tien menos nivel reciba apoyu del que tien más nivel académicu y pa qu’esti perciba los problemes dende otra perspectiva. Asina conseguimos que les y los neños pasen de buenos a escelentes.
#000023
La tendencia nos últimos años ye la contraria: separar al alumnáu por niveles académicos p’asina nun baxar el nivel de quien va meyor...
#000024
Y lo que vemos ye qu’eso nun funciona nin pa unos nin pa otros. Nos informes internacionales sobre resultaos académicos, España ta nun puestu medianín, nun hai muncho alumnáu con resultaos malos, pero l’alumnáu buenu ta ente los peores de los meyores d’Europa, porque nun se-y da oportunidá d’ameyorar. Namás ufiertándo-yos otros enfoques van tener oportunidá d’ameyorar.
#000025
Nel casu de quienes algamen peores resultaos académicos, agora van a PMAR (Programes de Meyora del Deprendimientu y del Rindimientu), cuéntase con que nun van llegar al nivel del restu...
#000026
No que comentaba de meter a les families nes escueles, inclusive en clas, xenera rocea nel profesoráu que dacuando enfréntase a families qu’adopten el papel de cliente individualista énte la escuela y la so única molición ye cómo va’l so fiyu o fiya.
#000028
Biblioteca tutorizada que diría más allá del horariu lectivu...
#000030
Sí, la biblioteca tutorizada fáese después, ye un espaciu y un tiempu p’ayudar colos deberes y nella hai persones voluntaries de les families qu’ayuden con mates, llingua, tecnoloxía, historia... Agora en pandemia facémoslo pola plataforma Teams y divídese l’alumnáu coles voluntaries y voluntarios por materies y trabayen a comuña. Pa mirar por ti tienes que mirar pola comunidá. Inclusive egoístamente, ta demostrao que funciona.
#000031
L’otru día comentaba un profesor nel institutu que “tolos años nos vienen con una metodoloxía nueva, parez que nun sabemos facer el nuestru trabayu”. Trátase d’una de les profesiones más vieyes del mundu y tamién de les más cuestionaes.
#000032
Hai munchos intereses, dende cursos de formación, editoriales... Tolo que se mueve alredor de la educación defiende esti modelu d’ocurrencies y de cambiar les coses cada dos años pa que nun cambie nada. Cambiaron cincuenta mil lleis y los resultaos nin p’arriba nin p’abaxo... La responsabilidá ye de profesores universitarios y non universitarios; hemos de tener rigor, coime, que se trata de los nuestros neños y neñes.
#000035
¿Existen esperiencies de les que deprender nesta llinia?
#000038
Nel Alfonso II yá tenemos un proyectu d’innovación cola biblioteca tutorizada, los grupos interactivos, les tertulies dialóxiques y lliteraries... Tamién se ta trabayando na escuela rural agrupada de La Coroña (Nava-Cabranes) y n’otros centros d’Asturies con profesoráu qu’empieza a trabayar d’esta manera. Eso n’Asturies. A nivel internacional hai más de 200 escueles que son comunidaes de deprendizaxe y hailes per tol mundu. L’añu pasáu tuvimos una collaboración con México pa presentar el proyectu del Alfonso II porque teníen interés en trabayar per esta vía. Y lo más interesante ye l’alcuerdu que’l Gobiernu de Portugal firmó con CREA pa poner en marcha esta forma de trabayar nel sistema educativu nel cursu qu’entra.
#000039
Hasta n’educación podemos dicir aquello de “siempre nos quedará Portugal”. ¿Qué tien Tiago Brandão Rodrigues, el ministru d’Educación portugués, que nun tengan otros de la contorna?
#000040
Amás de les ocurrencies, dende Asturies AEBE critíquense los ‘mitos’ n’educación, como’l del que la escuela únicamente reproduz el nivel académicu y socioeconómicu de les families, que nun tien un papel d’iguar desigualdaes, sinón de reproduciles...
#000042
Lo que ta claro ye que si les escueles son torres de marfil nun cambia nada. Nes tertulies dialóxiques, por exemplu, lleemos La Odisea, les espectatives han de ser altes y non baxar a noveluques rebaxaes de nivel pa públicu infantil y xuvenil. El resultáu ye qu’un sábadu de nueche tópome a una madre ensin estudios que me cuenta cómo en casa falen y comenten La Odisea. Una muyer ensin estudios qu’al empar incorpora los sos saberes al centru. Y, pa muestra, tenemos la escuela Joaquim Ruyira, nuna de les árees más probes de Barcelona, con un 90% d’alumnáu inmigrante, y que vien saliendo na prensa como “escuela milagru”, tanto polos sos bonos resultaos académicos como pol impactu que ta teniendo nel barriu: la escuela va más allá de les sos parés y eso beneficia a tola comunidá.
#000045
Too esto parte de la teoría de l’acción comunicativa d’Habermas, del convencimientu de que tolos seres humanos son capaces de tener una interacción comunicativa. Freire, con Pedagogía del oprimido, ye quien nos fae ver la importancia del dialoxismu na educación, y Ramón Flecha, catedráticu de la Universidá de Barcelona, ún de los impulsores de CREA y director del informe Includ-ed, ye otru de los nomes que vamos topar equí, xunto con Lev Vigotsky o Rita Levi-Montalcini, que diz aquello de “Tu y yo somos bonos, pero xuntos somos maravillosos”.
#000047
Pa dir acabando, ¿cómo sería la escuela ideal?
#000048
Sería democrática, dialóxica, basada n’evidencies y onde la igualdá d’oportunidaes se mida pola igualdá de resultaos. Hestóricamente, la clas maxistral considerábase’l novamás de la igualdá d’oportunidaes: el sabiu daba la so llección y quien llegara a ella bien y quien non, pos non. Pero pa que la igualdá se dea dafechu tien d’haber igualdá de resultaos y por arriba. La escuela tien de poner la mirada n’algamar resultaos excelentes pa tol mundu.
#000049
Vaya humo que vende esta señora. Pero además sin rubor. Trabajé en un cole de Gijón en el que se implementaron estas actuaciones “de éxito” de las comunidades de aprendizaje que tan “demostradas” están y básicamente lo que se hacia era aprobar hasta a las piedras estafando a las familias para recibir una generosa subvención.
#000050